da da en da da da da nb da nb da da da da da da da da da da da da da nl da da da da da nl da da da en da en da da da nb tr da nn en en nb
"Tro er retten til ikke at forstå" - Allan Ohms
Allan Ohms Input i samfundsdebatten.
Mere om mig – hvem skriver bloggen
Skrevet af: Allan Ohms den 3. april 2015 i Debat, politik & samfund, I form & slib saven, Kirke, tro & tanker, Kunst, kultur & oplevelser Skriv en kommentar 1,539 visninger 0
“Tro er retten til ikke at forstå”.
Det ærgrer Cronhammar, at folk forlader den danske folkekirke, selvom han er skeptisk overfor den: “Det gør mig sgu ked af det, men jeg synes virkelig det i høj grad er kirkens egen skyld. De har den bedste vare, der overhovedet kan sælges, men det kniber med at komme ud med budskabet. Jeg er ikke så eget for den der syndersnak”, siger Cronhammar og udbryder: “Skål”.
Jeg er meget enig. Folkekirken har en god vare at sælge, men formidlingen er dårlig. Min hustru har siddet i menighedsrådet i årevis. Dér sker intet andet end bureaukratiske diskussioner om regnskaber, budgetter, personale, nye krematorieovne og Dronningens ankomst. Men endnu har intet menighedsrådsmøde været dedikeret til drøftelse af det, sagen handler om.
Den, der har noget at formidle, har også en formidlingspligt. Og det er ikke fordi man ikke har gjort noget som helst. Det har blot ikke virket. Cronhammar kalder forsøgene en “omsiggribende tivolisering, hvor Guds ord fortoner sig, mens baby-salmesangen, bongotropperne og gospelen brager derudaf”. Han sammenligner det med mange kunstmuseer, der “kan minde mere om shoppingcentre end om de udstillingshaller de burde være”.
Måske overdriver han her lige lovlig meget, men faktum er, at kirken ikke får fat i folket. Dåbstallet er for nedadgående og gennemsnitsalderen ved gudstjenester er stigende.
I Roskilde Domkirke har man korte 20-minutters andagter onsdage og fredage. Det er en god idé, men den formidles elendigt. Hvorfor inviterer man ikke virksomhederne og folket meget mere målrettet end vi ser det? I “min kirke”, Sct. Jørgensbjerg Kirke, tilbyder man nu fyraftensgudstjenester:
“En fyraftensgudstjeneste er en lille og lavmælt gudstjeneste til ro og eftertænksomhed efter dagens gøremål. er nær i ubemærkethed, i skønhedens mangfoldighed og også i mennesker. I tiden mellem påske og pinse inviterer vi til ugentlige åndehuller i Sankt Jørgensbjerg Kirke”, skriver man på hjemmesiden. Den målgruppe jeg taler om kommer bare ikke der. Kommunikationsopgaven tages ikke seriøst, vil jeg hævde. Ingen steder i Folkekirken.
“Jeg går med troen i den ene hånd og tvivlen i den anden. Og det kan sgu godt give en noget gakket gangart”, siger Ingvar Cronhammar i interviewet i Berlingske 3. april 2015 og han citerer vennen Jacob Haugaard for udsagnet: “Tro er retten til ikke at forstå”. Ordene lød, da Cronhammar var på vej til et gejstligt arrangement og Haugaard ringede til ham på vejen. “Jeg mener at både kirkens og kunstens rum er nogle af de få heller, vi har til at være lidt stille og lidt reflekterende”, siger Ingvar Cronhammar og anerkender Haugaards ord.
Og ja, “Tro er retten til ikke at forstå”. Jeg tror bare mange af dem, der ikke kommer i kirken bliver væk, fordi de ikke ved, at det netop forholder sig sådan. Det er ikke nødvendigt at vide. Det er alt rigeligt at tro. Det kan vi ikke nøjes med uden for kirkens mure. Her skal vi hele tiden vide. Deraf opstår et frirum, som alt for mange ikke oplever. Når de endelig kommer i kirken bruger de hele deres energi på at følge med i liturgien. De slapper lige så meget af som de danseglade, der fortvivlet forsøger at huske hvordan den næste tur i lanciers nu er. Det tager noget af glæden.
En anden overset ting i kirken er dette at blive renset for synd. At få tilgivelse. Den gives til alle og det er en del af frirummet. På samme måde er der en velsignelse til alle. Et tilbud om at gå med fred. Tag det ind og gå styrket ud i det oprørte samfund. Her møder du noget helt andet. TV for eksempel. Herom er Cronhammar og jeg også på linje:
“TV spejler på mange måder virkeligheden, og hvis du kigger på de tilbud, man får der, så er det en uendelig hoppen og syngen og vil med vals, og hvad det nu hedder alt sammen. Og lukker man op for TV Avisen, er det ikke meget bedre. Dér er det breaking news konstant. Jeg kan ikke holde al den larm ud”.
Enig. Jeg er holdt op med at se TV. Jeg åbner måske en halv time en gang om måneden. Måske færre gange. Og hver gang bliver jeg skuffet over kaliteten eller rettere manglen på samme.
Jeg vil hellere skåle med Cronhammar. Han har lært mig, at når det sker, så siger vi “Guds fred”. De to ord er så smukke og giver så meget indre ro.
Måtte flere opleve kirken. Være mindre bange for den. Slukke for TV bare halvanden time og i stedet sidde helt stille og indtage roen i nærmeste folkekirke. Vi ville få en anden og bedre verden.
Tagged med:Debat Kultur Kunst Mennesker Mindfulness Tro Udvikling
Forrige: Undgå retssag – løs konflikten hurtigt. Brug mediation.
Næste: Opfordringen til Folketinget: fremtidsfuldmagter skal oprettes på samme måde som testamenter
Advokat advokater Chris Macdonald CSR CSR - virksomheders samfundsansvar Danmark Debat Digte Erhvervslivet Etik Ferie Festival Folkekirken Folkemødet Folketinget Forum Advokater Fri proces Fritid Gode råd innovation Italien Jura kirke Kultur Kunst livet Mediation Mennesker Menneskerettigheder Mindfulness Motion Musik oplevelser Politik Presse og medier Retssikkerhed Roskilde Roskilde Festival samfund Samfundsansvar tanker Tanker Tro Udvikling Verden
Advokat, jura & retssikkerhed
Debat, politik & samfund
Erhverv, produkter & CSR
I form & slib saven
Kirke, tro & tanker
Kunst, kultur & oplevelser
Arkiv Vælg måned november 2020  (1) oktober 2020  (1) september 2020  (1) august 2020  (1) maj 2020  (2) april 2020  (3) marts 2020  (1) december 2019  (1) oktober 2019  (2) september 2019  (2) august 2019  (3) juli 2019  (3) maj 2019  (1) april 2019  (2) februar 2019  (2) januar 2019  (7) december 2018  (1) november 2018  (4) oktober 2018  (3) september 2018  (4) juli 2018  (3) maj 2018  (3) april 2018  (2) marts 2018  (4) februar 2018  (3) januar 2018  (3) december 2017  (1) november 2017  (1) oktober 2017  (2) september 2017  (1) august 2017  (1) juli 2017  (6) juni 2017  (3) maj 2017  (1) april 2017  (6) marts 2017  (1) februar 2017  (5) januar 2017  (8) december 2016  (6) november 2016  (2) oktober 2016  (5) september 2016  (2) august 2016  (3) juli 2016  (6) juni 2016  (3) maj 2016  (2) april 2016  (4) marts 2016  (4) februar 2016  (3) januar 2016  (11) december 2015  (6) november 2015  (7) oktober 2015  (4) september 2015  (4) juli 2015  (3) juni 2015  (1) maj 2015  (2) april 2015  (9) marts 2015  (6) februar 2015  (6) januar 2015  (2) december 2014  (5) november 2014  (5) oktober 2014  (9) september 2014  (9) august 2014  (3) juli 2014  (3) juni 2014  (7) maj 2014  (5) april 2014  (6) marts 2014  (3) februar 2014  (8) januar 2014  (7) december 2013  (15) november 2013  (15) oktober 2013  (8) september 2013  (12) august 2013  (14) juli 2013  (17) juni 2013  (25) maj 2013  (11) april 2013  (5) marts 2013  (5) februar 2013  (13) januar 2013  (12) december 2012  (4) november 2012  (5) oktober 2012  (7) september 2012  (6) august 2012  (4) juli 2012  (17) juni 2012  (13) maj 2012  (18) april 2012  (3) marts 2012  (7) februar 2012  (6) januar 2012  (13) december 2011  (21) november 2011  (22) oktober 2011  (41) september 2011  (45) august 2011  (49) juli 2011  (55) juni 2011  (30) maj 2011  (46) april 2011  (35)
Følg mig på Facebook
Powered by WordPress | Leveret af Groubee
© Copyright 2016, All Rights Reserved